Tájiaxmet Seytmamutov

Tájiaxmet Seytmamutov (1905-1971) — shayır.

 Ómir hám miynet jolı 
T. Seytmamutov 1905-jılı Shımbay rayonındaǵı Besjap awılında tuwılǵan. Ol Tórtkúl pedtexnikumın pitkerip Tamdı rayonında miliciya bóliminin baslıǵı, Shımbayda jaslar komitetiniń xatkeri boldı, Tashkenttegi redaktorlardıń kursın pitkerdi, «Qızıl Qaraqalpaqstan» gazetasında redaktordıń orınbasarı, redaktor bolıp isledi.

Partiya institutında oqıdı, Shımbay rayonlıq partiya komitetinde bólim baslıǵı, mádeniyat isleri basqarmasında, «Sovet muǵallimi» gazetasında redaktor bolıp xızmet etti.

T. Seytmamutov ekinshi jáhán urısınıń qatnasıwshısı, ol urıstan sońǵı jılları Oblastlıq partiya komitetinde instruktor, keyingi jılları ómiriniń aqırına shekem «Sovet Qaraqalpaqstanı» gazetasında isledi.

T. Seytmamutov 1934-jıldan Jazıwshılar awqamınıń aǵzası.

 Dóretiwshiligi 
Shayırdıń dáslepki shıǵarmaları 20-jıllardıń aqırında járiyalana basladı. Onıń «Qabıl qallash» (1928), «Azat qız» (1938) pyesaları saxnaǵa qoyıldı. Shayırdıń «Sawǵa» (1933), «Qarakól» (1930), «Qaharman» (1946), «Súyemen» (1956), «Ómir yoshı» (1963), «Jetimnen jetilgenler» (1991) degen toplamları baspadan shıqtı.

T. Seytmamutov «Dańq» ordeni hám medallar, Qaraqalpaqstan Respublikası Joqarǵı Keńesiniń Húrmet jarlıqları menen sıylıqlanǵan. Ol «Ózbekstan Respublikasına miyneti sińgen mádeniyat xızmetkeri» degen húrmetli ataqqa iye edi.

 Ádebiyatlar 
 Қарақалпақстан Республикасы жазыўшылары (библиографиялык мағлыўмат) / нашрга тайёрловчи 3. Бекбергенова -T .: Extremum press , 2011. 240 бет. ISBN 978-9943-356-45-0

 Derekler 

Kategoriya:Qaraqalpaq shayırları
Kategoriya:Alfavit boyınsha shayırlar
Kategoriya:Qaraqalpaqstanlı jawıngerler
Kategoriya:Ekinshi jáhán urısı qatnasıwshıları
Kategoriya:Shımbay rayonında tuwılǵanlar